b'\n_START_ARTICLE_\nSekolah Kebangsaan Methodist Jalan Stadium\n_START_SECTION_\nSejarah\n_START_PARAGRAPH_\n1927 \xe2\x80\x93Dengan usaha Gereja Methodist Malaya, En. Gnanamony menubuhkan sebuah\xc2\xa0 sekolah yang\xc2\xa0 pada\xc2\xa0 masa itu hanya\xc2\xa0 berbumbungkan\xc2\xa0 atap dan\xc2\xa0 berlantaikan\xc2\xa0 tanah liat dengan nama Methodist English School (MES)._NEWLINE_1941 \xe2\x80\x93 Ditutup kerana Perang Dunia Kedua. \xc2\xa0En. G. S Arumugam mendapat\xc2\xa0 kebenaran Pegawai\xc2\xa0 Daerah\xc2\xa0 untuk\xc2\xa0 menggunakan Kelab Stoner , Telok\xc2\xa0 Datok\xc2\xa0 sebagai tapak sementara\xc2\xa0 sekolah dengan 60 orang murid._NEWLINE_1952 \xe2\x80\x93 Rev. J. A. P Oswald dari Gereja Methodist mewujudkan 3 buah kelas sebagai Kelas Bantuan Modal Kerajaan._NEWLINE_1953 \xe2\x80\x93Dengan satu\xc2\xa0 blok\xc2\xa0 yang mengandungi\xc2\xa0 5\xc2\xa0 buah\xc2\xa0 bilik\xc2\xa0 darjah dan\xc2\xa0 seramai\xc2\xa0 160 orang\xc2\xa0 murid serta\xc2\xa0 8 orang\xc2\xa0 guru , MES merupakan\xc2\xa0 sekolah aliran\xc2\xa0 Inggeris\xc2\xa0 yang pertama\xc2\xa0 di\xc2\xa0 Daerah Kuala\xc2\xa0 Langat . Rev. J. A. P Oswald \xc2\xa0menjadi \xc2\xa0 Guru Besar\xc2\xa0 yang pertama._NEWLINE_3/12/1954 \xe2\x80\x93 Blok kedua dibina dengan 10 buah\xc2\xa0 bilik darjah\xc2\xa0 yang dirasmikan oleh Menteri Besar Selangor Sri Raja Uda b. Raja Muhammad._NEWLINE_1956 \xe2\x80\x93 MES mempunyai\xc2\xa0 14\xc2\xa0 buah bilik\xc2\xa0 darjah,\xc2\xa0 sebuah pejabat , \xc2\xa0 sebuah\xc2\xa0 kantin dan\xc2\xa0 tandas ._NEWLINE_1957 \xe2\x80\x93 Bermula pendidikan\xc2\xa0 menengah\xc2\xa0 rendah.._NEWLINE_1962 \xe2\x80\x93 MES dipecahkan\xc2\xa0 kepada\xc2\xa0 2 pentadbiran. En. V. K. Vincent Daniel\xc2\xa0 menjadi\xc2\xa0 Pengetua Sekolah\xc2\xa0 Menengah\xc2\xa0 manakala En.\xc2\xa0 Sam\xc2\xa0 Paranjothy menjadi Guru\xc2\xa0 Besar\xc2\xa0 Sekolah Rendah.( dikenali\xc2\xa0 sebagai\xc2\xa0 Sekolah Rendah\xc2\xa0 Kebangsaan\xc2\xa0 Methodist, Telok\xc2\xa0 Datok)_NEWLINE_14/10/1967 \xe2\x80\x93 Tambahan satu blok bangunan 2 tingkat diberi nama \xe2\x80\x98Bangunan Madam\xc2\xa0 Chi\xc2\xa0 Liung\xe2\x80\x99 bagi mengenang\xc2\xa0 jasa\xc2\xa0 beliau terhadap\xc2\xa0 sekolah \xc2\xa0 ini. Mengandungi 6 bilik darjah dan pejabat Guru Besar. Dirasmikan oleh Menteri Besar Selangor Dato\xe2\x80\x99 Haji Harun bin Hj Idris.'